Mera naam hai Barry Allen,,
aur main dunya ka taiz raftaar tareen insaan hoon.
Duniya kay liye main aik maamooli forensic scientist hoon,
lekin khufiya taur se, apnay S.T.A.R. labs wale doston ki madad se
main jurm se larta hoon
aur apnay jaisay doosray meta-humans ko dhoondta hoon.
Zoom ko haraanay aur multiverse ko bachaanay kay baad,
main ne maazi mein jaa kay aik mutabaadil timeline banaadi, Flashpoint.
Main ne timeline ko pehle jaisa kardia
lekin waapis aakar dekha ke cheezein waisi nahin theen jaisi main ne chhori theen.
Main humaari duniya mein naye khatray le aaya
aur aik main hee hoon itna taiz jo unko rok sakta hai.
Main hoon Flash.
Guzishta qist mein aap ne dekha...
Humein apni duniya pe waapis jaanay ka sochna hoga.
Hum yahan kaafi waqt se hain.
Poora multiverse bhara hua hai Harrison Wells se.
Tumhein chaahiye? Tou le aatay hain.
Maskhara Wells.
- Harrison. - Mujhay HR bulaao.
Puraana gaya, naya aaya.
Tum yahan kya kar rahay ho?
"Julian Albert, meta-human CSI specialist"
Mujhay tum par bharosa nahin hai,
aur mujhay woh cheezein pasand nahin jin par main bharosa nahin karta
Main aik saal se iss banday kay saath kaisay kaam kar raha hoon?
Tum hamesha yehi kehtay ho.
Aaj raat khaana khaanay chalna hai?
Aaj raat bachon kay saath film dekhnay ka program hai. Phir kabhi?
Tum akeli ho jis par koi asar nahin hua
jab main ne timeline kay saath chher khaani ki.
- Yo! - Tumhein har roz subha
yeh karne ki zaroorat nahin hai.
Ab itna tou main kar hi sakta hoon. Matlab Joe bhi mujhay buhat pasand hai,
lekin har aadmi ko apni jagah chaahiye hoti hai
aur jab tak mujhay apni jagah nahin mil jaati mera matlab hai tumhaari jagah.
Tou bator-e-shukriya
dou anday paish hain, bacon, toast...
Mujhay yaad nahin, tumhein makhan kay saath pasand hai ya baghair makhan kay?
Barry, kabhi kabhi banday ko apni dabar-roti pe khud makhan lagana hota hai.
Acha maaf karna. Main bas...
Haan, nahin, tum sahih keh rahay ho, main...
Dekho ghalat mat samajhna, theek hai?
Mujhay tumhaara yahan hona buhat pasand hai. Tum buhat achay mehmaan ho.
Haan lekin main yehi humaaray doosray mehmaan kay baaray mein nahin keh sakta.
Wells?
“Please, mujhay HR bolo.”
Tou tumhein woh pasand nahin?
Oh, aisa nahin hai ke mujhay woh pasand nahin hai.
Mujhay bas... jaisay woh bolta hai, kuch baat hai uss mein.
Mujhay nahin pata kya.
Yaar, usko yahan aaye kuch hee din huay hain, usay thora waqt do.
Main jaanta hoon humaaray Wells se mutaaliq buhat masaael huay hain
lekin iska matlab yeh nahin ke tum logon pe bharosa karna chhor do
ya unhein mauqa dena.
Pata hai, aisay zindagi nahin guzaar saktay.
Yeh tou sach hai. Aik aqalmand insaan kay munh se aqalmand baat.
Joe ka diya hua ilm.
Main yeh saath le kar jaa raha hoon.
- Acha, theek hai. - Miltay hain phir.
Main tumhein saath le jaa sakta hoon.
Nahi. Nahi.
Main khud jaaoon ga aaj.
Acha, theek hai.
- Kya main aapki madad karsakti hoon? - Mujhay Dr Tannhauser se milna hai.
Aap ne appointment li hai?
Nahi, lekin mujhay yaqeen hai woh mujhsay mil lengi.
Tum bas unhein bataa do ke Caitlin Snow aayi hai.
Dr Tannhauser buhat masroof khaatoon hain.
Mujhay umeed hai aap samajh sakti hain.
Main tumhaari koshish ko daat deti hoon, Jackie,
lekin Caitlin kay liye yeh darwaazay hamesha khulay hain
albatta main chaahoon gi ke woh pehle phone karay.
Mujhay bhi khushi hui aapko dekh kar, ammi.
Tou yahan kaisay aana hua?
Main tumhaari saalgirah tou nahin bhool gayi na?
Mujhay yaad hai main ne card tou bheja tha.
Haan aap ne bheja tha... April mein.
Shukriya.
Main ne cryo-medicine pe aapka paper parha
aur mere khayal se aap meri madad kar sakti hain.
Mujhay andaaza nahin tha tum log S.T.A.R. Labs pe literature bhi parhtay ho.
Abhi bhi yehi kehte hain na usay?
Haan, aur mere paas aik mareez hai jisay aap ki madad ki zaroorat hai.
Acha tou agar tum file bhejna chaahti ho
tou bhejdo, mujhay jab mauqa milega main dekh loon gi,
lekin abhi, mujhay aik meeting ki tayyaari karni hai...
Ammi!
Main hoon woh mareez.
Meri appointments cancel kardo,
aur Nigel se kaho mujhay bio-lab mein milay.
Hamaray paas buhat kaam hai.
Shaandaar din.
Aray nahin, is duniya pe, mere khayal mein aap kehte hain...
- Subha Bakhair. - Subha Bakhair.
Haina? Matlab...
Tumhaari zameen ki moseeqi dil kay taar chherti hai, mazaak kay ilaawa.
Please, leejiye.
Main samajhta hoon ke aik amla behtar kaam karta hai
jab uska pait bhara hua ho aur usne aaraam kiya hua ho.
Kya yeh coffee hamaaray liye bhi hai?
Jee haan, Miss West.
Main ne kal raat aapka hisaab ka khaata parha.
Kaafi maaloomaat thi uss mein lekin dekhte hain main ne kaisa kiya hai.
Skim milk chai latte.
- Sahih. - Sahih.
Aur aik iced Americano kay saath dou... nahin,
- teen shot espresso kay. - Boom.
Yeh hogaya, Walter.
- Wally. - Wally.
Ab, mere taiz raftaar dost kay liye...
tum tou decaf hi piyo.
Haan mere liye yehi behtar hai.
San Francisco.
Main ne tayyar kiya hai aik French roast
creamer kay saath.
- Buhat buhat shukriya. - Koi baat nahin.
Pata hai meri duniya pe
aik beemaari se coffee ki fasal tabah hogayi.
Matlab, yeh bhi aik wajah hai is duniya mein rehne ki,
sirf coffee kay liye.
Haan woh tou agar tum ruk rahay hotay.
Agar main ruk raha hota. Waqt buhat qeemti hai.
Main kehta hoon, kuch team-building mashqen kartay hain.
Ab, main ne poori facility mein sooraag chhupa diye hain.
Main kehta hoon, hum dou groups mein batt jaatay hain, theek hai,
aur tum saathi chun saktay ho, tum...
Acha, acha.
Mujhay tumhein rokna hoga, HR. Main samajh nahin paa raha.
Roast mein masla haina? Mujhay woh dark kay saath...
Nahi, roast ka masla nahin hai. Roast bilkul theek hai.
Hamara bharosa tum khel khel kar nahin jeet saktay.
- Theek hai? - Nahi.
Yeh teen saal puraani baat hai.
Yeh kayi takleefon kay baad bani hai
Tou tum thora ruk kay,
aur dekho, hum yahan kya kartay hain,
kaisay kartay hain. Yeh likh liya?
Zabardast note. Main yehi karoon ga.
Caitlin kahan hai waisay? Kya tumnay...
- Haan. Tou woh yahan thi. - Thi?
Haan, woh hum nay baat ki aur...
- uss ne aik triple-shot latte liya, - Kya?
aur uss ne aik paighaam chhora hai, tou main yeh...
yeh chala deta hoon.
Yeh meri duniya jaisa nahin hai.
Yeh mukhtalif hai...
Yeh raha.
Yeh main hoon.
Mujhay kuch cheezen dekhni hain
main bas kuch din kay liye jaarahi hoon.
Dekho mere baghair agar tum log sambhaal sako tou.
Aur dekhna ke Cisco mere pizza pockets ko haath na lagaaye.
Un par naam nahin likha hua tha.
Acha doston mujhay kaam pe jaana hoga. Mujhay dair hogayi hai.
Oh haan mujhay bhi.
- Haan, chalo chalen. - Mujhay jaana hoga.
Oh. Haan hum team-building mashq kabhi aur...
Main sooraag facility mein hi chhupay rehne deta hoon.
Theek hai.
Tumhaari duniya mein "Phir miltay hain" kaisay boltay hain?
Ah. "Aglay ishtiraak tak.”
- Acha miltay hain phir. - Miltay hain.
Buhat hi ajeeb hai.
Aajao.
Hey, maaf karna mujhay dair hogayi. Mujhay kisi se milna tha aur...
Aap list mein kaahili bhi daal saktay hain, Captain.
Allen, mujhay pata chala hai
ke tum apnay colleague ki case files mein
ghair qaanooni tor par mudaakhlat kar rahay ho.
Muaaf karna, kya?
Aur saath mein kayi khilaaf warziyaan,
chhuttiyaan karna,
poora din ghaaeb rehna,
phone bajna, lab main mehmaanon ko laana.
List kaafi lambi hai, Captain.
Muaaf karna, nihaayat adab kay saath,
main yahan apna kaam karta hoon.
Tum yahan acha kaam kartay ho, Allen.
Woh kharab mat karo yeh soch kar ke tum par qawaaneen laagoo nahin hotay.
Aagaya samajh?
Jee, sir.
Muaaf karna, Captain, bas?
- Sir, main ne aath alag baaten... - Nau.
Nau mukhtalif qaaedon ki khilaaf warzi,
aur isay 15 second ka lecture milta hai?
Acha lagta hoga.
Baat khatam hogayi hai. Tum jaa saktay ho.
Captain.
Kya tum waaqayi chugal khori kar rahay thay?
- Yeh kaafi bachon wali harkat thi. - Pata hai kya? Tum sahih bol rahay ho.
Meri bewaqoofi thi ke main ne soch liya
ke CCPD crime lab kay golden boy par bhi qaanoon laagoo hotay hain.
Detective.
Ajeeb aadmi hai yaar yeh.
Main chaahta hoon ke tum log paani aur tail jaisay na ho
balkay tail aur surkay jaisay ho.
Tum donon aik saal se aik doosray ki jaan kay peechhay paray ho.
Aik saal. Mere hisaab se tou sirf dou haftay huay hain.
Tou tum yeh kehrahay ho ke dou haftay pehle tum Julian kay dushman nahin thay?
Main yeh kehraha hoon ke dou haftay pehle Julian ka koi naam-o-nishaan hi nahin tha.
Yeh tumhaaray Flashpoint ki wajah se hai.
Main jaanta hoon yeh Flashpoint ki wajah se hai.
Cisco.
Kya koi zaroori baat hai?
Mujhay nahin pata, meta-human app pe
androon-e-sheher 30 hamlay dikhna zaroori hota hai?
- Hum kya dekh rahay hain? - Kuch bhi nahin asal mein.
Tamaam traffic cameras achanak se kharaab hogaye hain
tou filhaal hum andhay hain
aur pooray sheher pe hamla hua hai.
Acha aik hee tareeka hai pata karne ka ke kya chalraha hai. Mujhay jaana hoga.
Harbor district se sabse zyaada shor aaraha hai.
Acha main yahan hoon. Kaafi bura haal hai.
Tum iskay bilkul upar ho, Barry. Kya hai yeh?
Yeh aik... bala hai?
Doston, tum ne suna main ne kya kaha?
Central City main aik bala aagayi hai.
Kaisi bala? Yao Ming ki size ki ya Andre the Giant jaisi?
Nahi, yeh waqai aik bala hai.
- Inko banata kaun hai? - Mujhay tou nahin pata...
S.T.A.R. Labs satellite, kuch tou dikhaao mujhay.
Whoa.
Tum ne Earth-19 pe kabhi koi aisi cheez dekhi hai?
Tum chaahtay ho main sirf dekhoon. Main sirf dekhoonga.
Iris, tum yahan kya karrahi ho?
Aik kahani pe kaam karrahi hoon,
aur jahan tak mujhay yaad parta hai, taiz raftaar
aur aik laal suit hona zaroori nahin hota logon ki madad karne kay liye.
Baahir niklo sab!
Main uss cheez ko roknay ki koshish karta hoon.
Chalo, chalo, chalo.
Cisco, woh kahan gaya?
Main uska peechha nahin karsakta, woh mujhay dikh nahin raha.
Pata hai tum kya karsaktay ho? Kaanon ka istemaal.
Kaan?
Yeh kis ki aawaaz thi?
Car alarm ki, main car alarms ka istemaal kar kay
pata laga sakta hoon ke woh bala kahan jaarahi hai.
Milgayi. Shumaal ki taraf teen blocks chalo.
Ab mujhay woh nazar nahin aaraha.
Haan, mujhay bhi nahin.
- Mujhay samajh nahin aaraha. - Mujhay samajh nahin aaraha.
Jo meta-human hamaaray saamnay aaya hai
woh mehez aik meta-human hee tha,
tou yeh cheez kahan se aayi?
Mujhay nahin pata woh kahan se aayi.
Main bas... woh bas ghaayab hogayi. Mujhay bas itna pata hai.
Haan, lekin mere tajurbay mein cheezen hamesha waisi hoti nahin.
- Kya? - Jaisi nazar aati hain.
Koi tou wajah hogi ke yeh cheez aik dam se ghaayab hosakti hai.
Shayad iss cheez mein ghaayab honay ki salaahiyat ho.
Yeh acha idea hai, lekin abhi main iss se kaam chala loonga
- ke "Usko rokna kaisay hai?" - Haan bilkul.
- Kaisay? - Mujhay nahin pata.
Hamaaray paas koi "jaadooi bala ka phanda" nahin hai.
Lekin pata hai hum kya karsaktay hain...
Muaaf karna. Main bhool gaya tha main sirf dekh raha hoon.
Nahi, HR, please. Hum idea sun saktay hain.
Meri duniya main, hamaray paas carbon fiber ki rasiyaan theen.
Woh buhat halki hoti hain lekin un main itni taaqat hoti hai
ke woh aik jahaaz ko kheench len... hum usay unse qaaboo kar sakte hain
Haan? Tumhaara kya khayal hai?
- Acha, mere khayal se yeh... - Acha.
Yeh kar kay dekha jaa sakta hai, meri workshop mein iska kuch kartay hain.
Haan! Behtareen!
Haan aik aur bhi ajeeb baat hui lekin.
Main ne aik transformer ko phattay dekha jaisay hee yeh cheez uskay paas se guzri.
- Yeh ajeeb hai. - Ismain ajeeb kya hai?
Usne usay chhua tak nahin tha.
Woh uskay us tak puhanchnay se pehle hi phat gaya.
Iss se mujhay woh Hitchcock movie yaad aati hai
jis mein woh banda bandooq chalne se pehle hee apnay kaan dhak leta hai.
Hitchcock iss duniya mein bhi hai? Oh, zabardast.
Titanic pe qatal!"
"Kis ne kiya? Kya farak parta hai? Hum doob rahay hain!"
Uss bala mein se zaroor koi electrical leher nikalti hogi.
Kya main woh transformer dekh sakta hoon?
Nahi. Woh... woh poori jagah ab jaay-e-waqooa hai
jiski Julian sarparasti kar raha hai.
Ah, Julian. Yeh kaun hai?
Yeh wohi CSI wala banda hai jo tumhein nahin pasand, haina?
Mera matlab hai...
Acha theek hai.
Yeh buhat acha hai.
Muaaf karna, thanday haath.
Main ne tou ghor hi nahin kiya.
Main Nigel hoon waisay.
Tum se mil kar khushi hui.
Hum tumhaari madad karenge, Caitlin.
Chalo tumhein lab le chalen.
Yeh kya hai?
Iss se dekhen ge ke tumhaari salaahiyat saalmiyaati harkat pe kaisa asar karti hai
Yeh shaft saabut tungsten ki hai,
aur isko 2,000 degrees centrigade tak garam kiya gaya hai.
Main chaahti hoon ke tum isay thanda karo,
aur jab hum pata laga lenge ke tum yeh kaisay kar rahi ho
tou hum tumhaari madad kar saken ge.
Itnay kam waqt mein hum yehi kar sakay.
Tou aap pichhlay aik ghantay se yahan theen.
Mujhay apnay din ko phir se tarteeb dena para, Caitlin.
Yahan kaafi cheezon ko meri tawajjah ki zaroorat hoti hai.
Mujhay yaad hai.
Jab bhi tum tayyaar ho.
Khud ko mat roko.
Hey, Julian.
Hmm. Tum ne dekh liya yeh?
Metas hamaaray sheher mein kam tabaahi macha rahay thay
ke ab yeh cheez bhi aagayi.
Kya mere poochhnay ka koi faaida hai ke tum pichhlay aik ghantay se kahan thay?
Ya main yeh samajh loon ke tum par qaanoon laagoo nahin hotay.
Main... main...
Haan, theek hai.
Dekho, yaar main jaanta hoon...
ke tum aur main, hamaari shuruaat achi nahin hui thi.
Hum kabhi usay acha kar nahin paaye
aur main yeh maanta hoon.
Aur iss mein shaayad meri ghalti hai, lekin main bas...
Main nahin chaahta ke cheezen aisi hee rahein theek hai?
Mujhay acha lagega agar cheezen badal jaayen.
Mazay ki baat hai, kyunke mujhay yaad hai
tum ne aisa hi kuch kaha tha mujhse case churaanay se ain qabal.
Tumhein andaaza bhi hai
aik aisay aadmi kay saath kaam karna kaisa hai
jisko usoolon ki koi fikar nahin?
Tum mera kaam kharaab karne ki koshish kar rahay ho.
Yehi wajah hai ke main tum se seekhna chaahta hoon.
Main samjha nahin.
Main bas... pata hai main jab bhi tumhaari reports parhta hoon...
Yeh baat saaf hai ke tumhaari saboot ikhatta karne ki tarkeeb
mujhse kayi guna zyaada behtar hai.
Boltay raho.
Matlab agar main tumhaaray saath ghoom sakoon
aik din kay liye, kuch sawaal puch loon,
Mujhay lagta hai is se meri salaahiyaten
behtar hosakti hain.
Kya kehte ho?
Muaaf karo.
Agar main lab de doon tou?
Aik storeroom hai neeche jis ko main badal sakta hoon
tou agar tum mujhay apnay saath ghoomne do iss case mein, tou lab tumhaari hui.
Lab meri hogi?
Theek hai. Hua sauda.
Tum mere liye maslay nahin kharay kar sakte lekin.
- Main aisa nahin karoonga. - Theek hai. Main tumhein bula loon ga.
Tumhaaray paas yeh taaqat kab se hai?
Yeh kuch maheenay pehle hee zaahir hona shuru hui hain,
lekin main samajhti hoon ke yeh mujhay yeh tabb mili theen
jab particle accelerator phata tha
doosray metas ki tarah.
Aur tum ne kisi ko bataaya nahin hai?
Sirf aap ko.
Main ne tumhein kaha tha
ke tumhein S.T.A.R. Labs pe naukri karni hee nahin chaahiye thi.
Tum yahaan ruk sakti thi, duniya ki behtareen facilities istemaal karsakti thi
Aur apna saara kaam
aap ki shohrat kay saaye talay kar deti.
Zaahir hai, apni maa ki zaroorat tumhein tabb hee parti hai
jab tum museebat mein hoti ho
Kya matlab hai iss baat ka?
Oh please beta!
Tum Central City bhaag gayi thi
uss bandaam shakhs kay saath scientist ka khel khelne kay liye.
Main apne liye kuch karna chaah rahi thi.
Teen saal mein aik phone tak nahin kiya
aur ab jab museebat pari hai tou tum yahan aagayi
iss umeed se ke tumhaari maa sab kuch chhor chhaar kay
tumhein theek karne mein lag jaayegi.
Aapko andaaza nahin hai ke main kis mushkil se guzri hoon...
Dr Tannhauser, yeh dekhein.
Uss ne woh saari tawaanaayi apne andar le li.
Kaisay?
Abhi mujhay nahin pata lekin agar humein yeh pata chal jaaye
tou hum yahan jo kar rahay hain woh sab badal sakta hai.
Tou phir Flash ne... mere Flash ne, tumhaaray Flash ne nahin...
hum ne aik plan banaaya saaray baqya meta-humans ko jama karne ka
aik jaga pe, aik aakhri jang kay liye.
Woh usko “World War M.” keh rahay thay. Woh shaandaar thi.
Dou taaqaten maidaan kay donon taraf.
Tanaao ki kaifiyat. Nahi.
Yeh bilkul uss film ki tarah tha
jis mein gladiator hee ehm gladiator tha.
Kya naam tha uska?
“Gladiator.”
Meri duniya mein yeh zyaada behtar hai,
“Sweaty Men, ” tha uska naam aur woh chala nahin.
Tou woh taaqatein maidaan-e-jang mein kood jaati hain, aur jab woh yeh karti hain...
- Mujhay paanch minute chaahiye. - Haan chaltay hain yahan se.
- Haan waqfa lete hain. - Akele.
Haan, tum jaao. Main iss par kaam karta hoon.
Tou entry AAA:2.
Mansooba aagay barh raha hai. Kirdaar apni jagah pe hain.
Kisi ko samajh nahin aaya hai ke main yahan kyun hoon.
Hey.
Mujhay apnay uss hamlay ki gawaah honay ki report banaani thi
aur main ne socha hum lunch saath kar lete hain.
Haan, zabardast. Jagah saaf kar loon.
- Shuru kartay hain. Ahh. - Haan.
Julian kay saath cheezein kuch behtar hueen?
O Khuda! Matlab jab bhi main iss banday ko jaannay ki koshish karta hoon
woh kuch aisa kar deta hai ke yeh beinteha mushkil ho jaata hai...
Main bas ab itna jaanta hoon ke isay meta-humans itnay hee naa pasand hain
jitna main.
Shaayad tumhein uskay nazariye se cheezon ko dekhna chaahiye.
Shayad koi aisi wajah ho ke woh tum donon ko pasand nahin karta
jiskay baaray mein tumhein nahin pata.
Tum ne abhi Joe ki tarah baat ki mujh se?
Kabhi woh sahih hotay hain, aur kabhi nahin.
- Haan. - Oh, yaad aaya
main ne unhein neeche dekha, woh DA se baat kar rahay thay.
Unhon ne uskay saath khaanay pe jaanay se inkaar kar diya.
Pichhlay haftay bhi unhon ne yehi kiya tha.
Pata nahin. Shaayad unko woh pasand nahin.
Nahin, woh usay pasand tou kartay hain.
Matlab jab main ne unn se uskay baaray mein poochha
tou unhon ne mujhay chup kara diya.
Tum chup tou nahin reh sakti, haina?
Nahin. Jab maamla mere abbu ka ho tou bilkul nahin.
Yeh dekho kaun hai.
Lagta hai mere paas mauqa hai cheezon ko Julian kay nazariye se dekhne ka...
abhi hee.
Lunch kay liye maazrat. Mujhay jaana hoga.
Miltay hain phir. Oh, mujhay yeh chaahiye.
Agar tum hilna band nahin karogi tou main kabhi nas nahin dhoond sakoon gi.
Ab aap kaunsa test kar rahi hain?
Koi bhi polymorphism jis se humein pata chal sakay
ke tum itni tawaanaayi kaisay jazb kar rahi ho
zarraat se, maahol ko barfeela banaanay kay liye.
Aap ko andaaza hai na ke main yeh test pehle hee kar chuki hoon?
Tou yahan aanay ka kya maqsad tha?
Waaqayi, ammi?
Mujhay khauf aaraha hai uss se jo main ban rahi hoon.
Aap ko pata hai na ke aap ne mujhse aik dafa yeh nahi poochha
ke main kaisa mehsoos kar rahi hoon?
Main koshish kar rahi hoon ke main jazbaati na hoon.
Yaqeen maano iss mein hum dono ki bhalaayi hai.
Sahih, kyunke yehi aap ki khusoosiyat hai, haina?
Sang-dil hona, bilkul waisayi jaisay...
Jaisay kya?
Jaisay abbu kay marnay kay baad theen.
Main ne tumhaaray abbu ko bachaanay kay liye jo hosakta tha woh kiya.
Khair aap ne apni beti bhi tab hee gawa di thi.
- Tum gayi thi, Caitlin. - Kyunke mujhay jaana para.
Aap jaanti hain na ke aap ne mere saath kabhi maa wala bartaao nahin kiya
abbu kay beemaar honay kay baad.
Aap tou meri taraf dekhti tak nahin theen.
Main... main dard bardaasht nahin kar paayi.
Mere kaam ne meri madad ki uss mein.
Kisi ko aisay kho dena,
tumhein andaaza nahin hai kaisa lagta hai.
Darasl, mujhay andaaza hai.
Aik saal pehle mere shohar ka inteqaal ho gaya.
Mujhay afsos hai.
Acha.
Kya mila hai?
Main ne kaha tha jaldi aao, lekin yeh tou...
yeh tou meri umeed se zyaada jaldi tha.
Oh, nahin, woh
paagal sa Uber driver tha.
Tou dhamaaka jaisay hua hai
aur insulation pe scoring se pata chal raha hai
ke aik power surge tha jis ne usko phaara tha.
Tou yeh aik ittefaaq hai?
Mujhay nahin lagta. Lekin main pata lagaa loon ga.
Iss sheher mein kisi ko tou in metas kay baaray mein kuch karna paray ga.
Kya matlab hai tumhaara?
Poori police force kaam kar rahi hai in metas ko roknay kay liye.
Nahin, Flash hai humaaray paas.
Tou sirf buray metas hee nahin jo tumhein nahin pasand.
Saaray hee metas tumhein nahin pasand.
Main sirf yeh keh raha hoon ke uski wajah se,
police department sust ho gaya hai.
Matlab kuch bhi karne ki kya zaroorat hai
agar Flash hee aakhir mein sab ko bachaayega tou?
Yeh bilkul tumhaari tarah hai, usoolon ko torrna...
phir waqti tor pe theek kar lena, aur ab tum dobaara kaahil hogaye.
Sahih. Shukriya.
Mujhay lagta hai ke Flash darasl
sheher ka hosla barhaata hai.
Main samajhta hoon ke woh umeed jagaata hai.
Haan yeh unn buhat saari cheezon mein se aik hai
jis par hum muttafiq nahin hongay.
Kya? Kuch nazar aaraha hai?
Aik naqsha.
Uss haiwaan ki harkatein pehle tou buhat betarteeb lag rahi theen
lekin woh aik khaas jagah tak mehdood theen.
Jaisay woh haiwaan aik posheeda janglay mein phansa ho.
Traffic cameray bhi kharaab thay na?
Shaayad uss par koi nazar rakh raha tha ya usko qaaboo kar raha tha
aur usko aik makhsoos hadd mein jis mein woh nazar aa sakay, rakhna zaroori tha?
Mehdood kar dena uski harkaat khat-e-nazar tak.
Iski tuk ban rahi hai.
Aakhir dimaagh bhi hai andar, Allen.
Dispatch, main CSI hoon.
Fauri backup ki darkhuaast karoon ga.
Bala bandar gaah kay paas dekhi gayi hai.
- Humein phail jaana chaahiye. - Yeh buhat bura idea hai.
Haan lekin humein kuch tou karna hoga na.
Fikar mat karo, mera 4 saal ka tajurba hai military mein.
Haan phir bhi, CSI kay paas bandooq kab se honay lagi?
Jab se sheher mein balaayein ghoomne lageen.
Acha, Jul...
Khush hojaao.
Tum jaa rahi ho?
Haan.
Meri maa aur mere beech cheezein...
paicheeda hain.
Hum tumhaari madad kar saktay hain.
Mujhay iski science mein tumhaari madad ki zaroorat nahin hai.
Woh main khud bhi kar sakti hoon.
Main yahan apni maa se kuch lene aayi thi
jo mujhay ab samajh aa gaya hai ke kabhi nahin mile ga.
Tum kya kar rahay ho?
Maaf karna, Frosty,
lekin tum kahin nahin jaa rahi ho.
Mujhay jaanay do.
Darwaazay kholo!
Main ne kaha, nahin!
Main tang aagaya hoon yahan din raat kaam kar kay
aur uss se mehez tumhaari maa ko faaida puhancha kay.
Jo jaankaari mujhay tum se mil sakti hai,
uskay zariye main aakhir kaar yahan se nikal paaoon ga.
Tou isliye tum yahan rahogi
jab tak mujhay jo chaahiye woh mil nahin jaata.
Tum mujhay test nahin karo gay.
Main karoon ga.
Nahin, Nigel.
Tum mujhay test nahin karogay, na abhi, na kabhi.
Ruko, Chhoro! Chhoro! Ah!
Caitlin! Yeh mat karo!
Yeh tum nahin ho!
Aap mere baaray mein kuch nahin jaanti, ammi.
Main... Main jaanti hoon main aik achi maa nahin thi,
aur main jaanti hoon ke mujhay buhat si cheezon ka hisaab dena hai,
lekin main itna zaroor jaanti hoon ke main ne aik qaatil nahin bara kiya.
Is baat ki jo bhi ehmiyat ho, main buhat sharminda hoon.
Buhat ehmiyat hai is baat ki.
Ab jaao.
- Iska kya... - Isko main dekh loon gi.
Kisi ko bhi iskay baaray mein pata nahin chalega. Main waada karti hoon.
- Shukriya. - Bas jaao.
Jab bhi kahin woh bala nazar aayi hai
kayi transformers phatay hain.
Tou yeh zaroor bijli se chalti hai.
Aur dekho main ne unn tamaam galiyon ka naqsha banaaya hai
jahan woh paayi gayi thi.
Yeh kabhi bhi das blocks se duur nahi jaati.
Yehi keh raha tha main.
Kuch metas ko yeh zabardast taaqat mili,
aur woh yeh kar rahay hain uskay saath...
sheher mein dehshat phaila rahay hain.
Buhat afsos ki baat hai yeh.
Tumhein metas se itni nafrat kyun hai?
Agar tumhein lagta hai ke main jazbaati ho jaaoon ga
aur tumhein bataaoon ga ke kaisay aik meta-human ne mere maa baap ko maar daala
aur is liye main yeh karna chaahta hoon,
tou aisa nahin hoga, theek hai?
Mujhay koi khaas zaati wajah ki zaroorat nahin hai metas se nafrat karne kay liye.
Mere liye yeh dekhna hee kaafi hai ke aik kay baad aik banday
ko yeh hairat angaiz salahiyatein milti hain
aur woh unko zaaya kar dete hain.
Bank lootna, logon ko takleef puhanchaana. khauf-o-haraas phailaana.
Yeh mehez... yeh mehez aik jurm nahin hai.
Yeh aik ziyah hai.
Matlab kya tum tasawwur bhi kar saktay ho
aisi taaqaten apnay paas hona kaisa hoga?
Matlab, main logon ki madad kar raha hota.
Main duniya ko behtar bana raha hota.
Lekin main nahin chuna gaya tha unki tarah shayad.
Bas yeh?
Tum unn par ghussa ho kyunke tumhaaray saath yeh nahin hua?
Maaf karna, main bas yeh keh raha hoon,
ke aik meta-human banna aasaan nahin ho sakta,
aapki zindagi... unki zindagiyaan iss tarah badal jaayein
jis ka hum tasawwur bhi nahin kar saktay.
Haalat kay mutaabiq dhalne mein waqt tou lagta hai.
Acha tou ab tum unki taraf daari kar rahay ho?
Nahin, matlab... main aisa nahin sochta...
Yeh internship khatam hogayi hai.
Jo bhi.
- Transformers ehm sooragh hain. - Nahin, main maanta hoon...
Jab bhi woh bala aayi hai...
- paas mein koi na koi tou phata hai - ...woh phat jaatay hain.
Gaari kay alarm bhi kharaab ho jaatay hain.
Gaari kay alarm, transformers. Taaluq kya hai?
Hum pata laga lenge, dosto. Hum pata laga lenge.
Humein bas koshish kartay rehna chaahiye.
Shaayad koi transformer se bijli le kar
bala ko chala raha hai.
Bijli... haan. Bala!
Yeh... ah, tum ne mujhay hara diya San Francisco.
Dekho, aisa nahin ho sakta, HR.
- Haan nahin ho sakta... - Kyunke humein power grid mein surge
- pata lag jaata. - Aisa nahin hua.
Lekin agar broadcast power hoti
ya chhota wala Tesla tower hota tou nahin pata laga paatay.
Aik chhota Tesla power.
- Tower. - Tower. Haan yehi hai.
Behtareen. Mm, mm. Mushtarka mehnat, hmm?
Tou khair, main jahaan se hoon, meri duniya mein
hum kehte hain, masla hal!
Main coffee peenay jaa raha hoon.
Meri duniya mein wabah ki wajah se coffee khatam hogayi thi.
- Wabaah, haan. - Tasawwur bhi kar saktay ho?
Usne kuch bhi nahin kiya na?
Shukriya.
Mujhay thora waqt laga yeh ehsaas honay mein,
lekin woh har baat jo hum keh rahay hain
bas dohra raha hai alag tareekay se.
Nahin, uss ne rassi ka idea tou diya tha.
Ah, ah, yeh aik ulti chaal thi.
Uss ne sirf kaha ke uskay paas rassi wala idea hai,
lekin uss ne yeh nahin bataaya ke uska istemaal kaisay karna hai.
Haan lekin iss dafa tou hum chokanna rahein ge.
Humein usay vibe karna chaahiye.
Buhat khushi se.
Hey-oh.
- Hey, pyaari beti. - Hey.
Tum aaj kal yahan kaafi zyaada ghoom rahi ho.
Haan, aaj kal kaafi daray huay log hain
uss bala kay sheher mein honay ki wajah se.
Oh, hum usay pakar lein ge. Hamesha ki tarah.
Oh, acha? Kya yeh aik aisa qaul hai
jo main apnay article mein istemaal kar sakti hoon?
Nahin.
Theek hai. Koshish tou achi thi khair.
Abbu, aap ko pata haina Wally aur main theek hain?
Iss baat ka kya matlab hai?
Hum yeh nahin chaahtay ke aap hamaari wajah se kuch cheezein na karein.
Hum bas chaahtay hain ke aap... kisi se rishta jorein.
Main tum se iss baaray mein baat nahin kar raha.
Abbu, woh DA aap ko buhat pasand karti hai.
Aap ko uskay saath baahir jaana chaahiye.
Iris, mujhay iss sab mein tumhaari madad ki zaroorat nahin hai.
Mere paas naukri hai.
Mere paas tum ho, Wally hai, Barry hai. Main theek hoon.
Main jaanti hoon, abbu aur yeh achi baat hai. Main bas...
Ab jabke mujhay kisi se muhabbat ho rahi hai.
Main chaahti hoon ke aap kay paas bhi yeh ho.
Joe? Tamaam task force aur sniper unit ko ittela kardo.
Unko kaho tayyaar hojaayein.
Mujhay STAR Labs jaana chaahiye.
- Kya hua? - Albert ko lagta hai
ke usko pata hai ke bala ka agla nishaana kaun hoga.
Agar kahin umeed hai uss 40 ft ki bala kay tabaahi machaanay ki
tou woh wohin hoga jahan log jama honay wale hain.
2nd Street kay juloos mein.
Chalo khatam karein isay.
Yehi iraada hai mera, Detective.
- Woh kahan gaya? - Kya farak parta hai.
Mujhay uski zaroorat nahin.
Kya matlab? Kya tum... aray, yaar.
Yaar, tum uski cheezon ki talaashi nahin le saktay, yeh...
Main uski cheezon ki talaashi nahin le raha.
Dekha, yehi keh raha tha main.
Yeh hai kya?
Ab main ne team mein takreeban sab ka bharosa jeet liya hai,
Francisco kay ilaawa.
Yeh meri cheezein hain.
Tum kya kar rahay ho?
- Kya? - Tum kaun ho?
Humein pata hai tum kuch chhupa rahay ho.
Tumhein dhoka hua hai, dou dafa...
aik aisay aadmi se jiski meri jaisi shakal thi.
Mujhay andaaza hai ke iss sab kay baad bharosa karna mushkil hoga.
- Tumhein lagta hai? - Haan.
Tou chalaao isay... suno baaqi ka bhi.
Main ne uskay journals parhay hain.
Mujhay aisa kuch nahin mila jis se mujhay pata chal sakay
ke Francisco aisa kyun mehsoos karta hai,
lekin main umeed karta hoon
ke main Harrison Wells kay baaray mein uski raaye badal doon ga
aur hum donon dobaara achay dost ban jaayein ge.
Kya zabardast pehlu hoga kahaani mein daalne kay liye.
Kya?
Kaisi kahaani?
Kahaani.
Main aik novel likh raha hoon.
“The Tales of HR Wells.”
Dilchasp hai, pata hai.
Aik minute, maaf karna, tum aik saainsdaan bhi ho aur aik novel nigaar bhi?
- Haan. - Waah. Yeh tou kamaal hai.
Shukriya. Bilkul durust.
Main aik saainsdaan aur aik novel nigaar hoon.
Main STAR Labs chalaata hoon, aur main science-romance bhi likhta hoon.
Iss mein mujhay mahaarat haasil hai. Likho jo jaantay ho.
Aur main ne socha, “Iss se behtar kya mauqa hoga,
ke doosri duniya pe aa kar likhoon
aik aur zabardast kitaab apnay yahaan kay qissay aur kahaaniyon par."
Tum ne humein yeh pehle kyun nahin bataaya?
Main ne yeh zaroori nahin samjha,
aur mujhay nahin laga tha
ke tum log meri cheezon ki talaashi lo gay.
Bas yehi baat hai.
Main aik saainsdaan aur novel nigaar hoon.
Ab tumhein lagta hai ke tum mujh par bharosa kar saktay ho?
Ya tumhaari duniya mein yeh nahin hota,
bharosa?
- Bharosa? - Oh!
Tum ne tou mujhay dara hee diya...
Bharosa kis par?
App baj rahi hai.
Yeh bala hai. Woh waapis aagaya hai.
- Bala? - Haan, tum ne kaafi kuch miss kardiya.
Oopar chal kar samjhaata hoon.
Main yehin rukta hoon phir.
Chalo. Humein tumhaari zaroorat hai.
Acha, dosto. Main yahaan hoon.
Humein sab bataao, jo kuch bhi tumhein abhi nazar aaraha hai.
Hungaama.
Aur bala.
Acha tou plan kya hai?
Acha sawaal hai, Miss West.
Tou hum ne aik carbon fiber ki rassi banaayi hai,
lekin, agar main ghalat nahin hoon tou,
hum ne iss baaray mein baat nahin ki
ke woh isko kis tarah istemaal kare ga, haina?
Dosto.
Barry, hum “Empire” film wala karein ge.
“Empire of the Sun," Barry.
- Kya? “Empire Strikes Back.” - Kya?
“Empire Strikes Back," Barry.
Bas usko aisay gira dou jaisay yeh aik AT-AT ho.
Bilkul aik AT-AT ki tarah.
"Jitnay baray hotay hain, utna hee bura girtay hain."
Main ne bhi “Empire” dekhi hai
- Mujha achi lagi yeh baat. - Mujhay achi lagti ho tum.
Acha, tou kartay hain yeh.
Main hamesha se aik Jedi banna chaahta tha.
Dosto? Rassi uskay aar paar hogayi.
Yeh aik hologram hai.
Ab samajh aaya na...
uska das block se duur na jaana, transformer ka phatna.
Usko itni bijli ki zaroorat hoti hai chalnay kay liye.
Ruko, CCPD ne wahaan snipers bhaijay hain.
Agar yeh asli nahin hai...
Tou goliyaan uskay aar paar hojaayein gi.
Dosto, woh ghaayab hogayi. Woh kahaan hai?
Ruko. Aik second dou.
Acha, aik second ka waqt nahin hai humaaray paas!
HR, bala ko jo signal jaa raha hai usay taqseem kardo.
Humein usay rokna hoga iss se pehle ke kisi ko nuqsaan puhanchay.
Acha, yeh kar lete hain. Taqseem kar lete hain
Yeh computer taqseem nahin karta...
- Kya? - Signal, woh jis tarah...
jis tarah main karta tha...
iss computer ki size mukhtalif hai uss se...
Ya khuda. Main jaanta tha.
Kya?
Tum naqli ho.
Kya?
- Kya? - Kya?
Poora waqt yeh naatak karta raha ke yeh humaari madad kar sakta hai,
lekin yeh nahin kar sakta kyunke isko aata hee nahin hai, haina?
Kaisay? Taqseem karo!
Dosto, kahaan jaana hai?
- Woh... - Acha, tum karlo.
Milgaya. 2nd and Fulton pe hai.
Nishaanay par meri nazar hai.
Fire karo jab tayyaar ho.
Ruko!
Roko firing! Yeh aik hologram hai!
Ruk jaao! Ruk jaao!
Aik hologram? Kahaan gaya woh?
Detective West, Julian kahaan hai?
Woh yaheen tha!
Cisco, mujhay woh pata chaahiye.
Hamilton building, 25th floor.
Sab se zyaada bijli wahaan jaa rahi hai.
Jahaan se saaray hamlay nazar aatay thay.
Woh wahin hai.
Main ne kaha haath oopar karo!
CCPD! Ruk jaao!
Woh karna chhor do jo kar rahay ho!
Main ne kaha haath oopar karo!
Tum aik bachay ho.
Haan, aik jis ki tum ne taqreeban jaan leli thi!
Tumhein iska hisaab chukaana hoga! Tumhein...
Haan, mujhay aisa nahin lagta. Mujhay lagta hai tumhein
chukaana parega badla iss nuqsaan ka jo tum ne puhanchaaya hai
iss sheher ko... kaafi arsay tak.
Flash.
Shukriya.
Khush aamdeed.
Kya tumhein ehsaas hai ke kitnay maasoon logon ko
nuqsaan puhanch sakta tha?
Tum ne yeh sab kyun kiya?
Main taaqatwar mehsoos karna chaahta tha.
Aur mehsoos hua tumhein? Logon ko daraana?
Haan. Haan hua.
Pata hai, mere school mein bachay mujhay roz sataatay hain.
Main unkay liye ajeeb hoon.
Aur main thak gaya hoon dar dar kay jeenay se.
Main bas chaahta tha ke koi aur bhi aisa mehsoos karay kabhi.
Dekho main jaanta hoon
cheezein mushkil hoti hain tumhaari umar mein.
Lekin mera yaqeen karo sab theek hojaata hai.
Tou ab kya hoga?
Buhat sangeen saza hai uski jo tum ne kiya hai
aur tumhein bas usay tasleem karna hoga.
Lekin suno, tum chhotay ho.
Tum yeh sab badal saktay ho.
Acha. Chalo.
Tumhein Entrepreneur of the Decade ka khitaab mila tha.
“Tech Magazine" se?
- Haan. - Kya iss mein se kuch bhi sach hai?
- Sab kuch. - Kaisay?
Tum aik computer tak nahin khol saktay.
Har idea kay dou hissay hotay hain.
Aaghaaz aur anjaam.
Main pehli waali cheez karta hoon.
Tou tum idea laatay ho?
Haan, lekin mujhay usko naafaz karna nahin aata.
Main idea dene waala banda hoon.
Tou tum ne woh cryptogram hal nahin kiya tha jo hum ne bheja tha?
Nahin, woh mera saathi tha STAR Labs pe meri duniya mein.
Main iss company ki pehchaan hoon.
Iss company kay peechhay mera dimaagh hai.
Phir mera bhaanda phoot gaya.
Logon ko laga ke main woh hoon
jo main shaayad nahin tha.
Khair, tou phir sab bikhar gaya mere liye.
Lekin phir mujhay tumhaara paighaam mila.
Mera saathi tumhaara paighaam laaya mere paas.
Mujhay ehsaas hua ke woh mujhay aik mauqa deraha hai
iss duniya mein aakar yeh kitaab likhnay ka.
Multiverse mein itnay saaray sayyaaray hain,
aur humein wohi Wells chunna tha
jo aik scientist nahin hai.
Tum sahih ho.
Main ne mukammal taur pe sach nahin kaha tha tum se...
tum sab se.
Mujhay bura laga aur main sharminda hoon.
Lekin aik sawaal poochhta hoon.
Kya tum mein se kisi ne kabhi sach par parda nahin daala
sab ki bhalaayi kay liye?
Mujhay tou tum aik jaal saaz lag rahay ho.
Haan.
Kya main aik dhokay baaz tha
jab main ne San Francisco ko dikhaaya
ke uss bala ko car alarms kay zariye kaisay dhoondna hai?
Kya main dhokay baaz tha
jab main ne carbon fiber se rassi banaana sikhaaya?
Main ne woh ideas diye thay!
Mere mashwaron se tumhaari hosla afzaayi hui thi.
- Oh. - Ideas tou aisay hee kaam kartay hain!
Logo tum logo ko aik takhreeb kaar ki zaroorat hai!
Main woh ban sakta hoon.
Tumhaari duniya kay metas ko roknay ka kya?
Main aik musheer ki tarah tha, lekin main wahaan tha.
Mujhay yaad hai kaisay... tumhein yeh koi bari baat nahin lagti?
Chalo aik misaal deta hoon.
Tumhaara kisi se saamna hota hai, aik khatra jo tum ne kabhi nahin dekha.
Tumhein nahin pata usay kaisay rokna hai. Kis ko pata hai?
Iss ki tumhaaray liye ehmiyat hai. Mujhay khud ko saabit karnay do.
Agar main naakaam hua, tou main apni duniya pe waapis chala jaaoon ga
lekin agar main kaamyaab hua, main na sirf
apni izzat bahaal karloon ga...
balkay main apni zindagi kay saath bhi kuch acha karloon ga.
Pata hai tum khush qismat ho kyunke hum buraayi ko mitaanay aur bhalaayi karnay
kay buhat shauqeen hain.
tou mere khayaal mein tum... pata nahin...
kuch haftay ruk saktay ho, khud ko saabit kar saktay ho,
lekin agar na kar sakay, tou laut jaana apni duniya mein.
- Shukriya. - Aye,
aur tor maror nahin.
Keh diya tou hogaya.
Yehi... yeh ab mat karna.
- Theek hai, HR. - Theek hai.
Tum kahaan thi?
Main apni maa se milne gayi thi.
Tumhaari maa?
Ya khuda.
Kyun?
Dekhne kay liye ke hum apnay masaail hal kar saktay hain ya nahin.
Aur mujhay lagta hai ke hum shaayad behtri ki taraf jaa rahay hain.
Jab family ki baat aati hai, tou jo hosakta hai woh karna chaahiye
kyunke aik din hosakta hai ke aap woh na kar sako.
Khushi hai ke tum waapis aagayi ho.
Yeh ghar hai.
Main ne aik bachay ki jaan leli aaj taqreeban.
Jis bala ka hum peechha kar rahay thay
pata chala woh mehez aik hologram tha,
jo aik pandhra saal ka bacha chala raha tha.
Flash aaya sab ko bachaanay kay liye.
Aur uss ne mujhay kuch aisa karnay se rok diya...
Suna main ne.
Pata hai afsos ki baat kya hai?
Woh bacha, woh sirf yeh isliye kar raha hai kyunke woh dara hua hai.
Woh chaahta hai ke sab khaufzada hojaayein
aur uss bala se duur bhaagein taakay woh taaqatwar mehsoos kar sakay.
Main jaanta hoon kaisa mehsoos hota hai.
Kya matlab hai tumhaara?
Main aik buhat daulamand gharaanay se taaluq rakhta hoon...
England mein.
Aik buhat lambi qataar hai daulatmand naslon ki,
riwaaj... bakwaas hai waisay.
Aur main waaris tha. Main unka pehla beta tha.
Mujhay woh sab wiraasat mein milna tha.
Lekin main anokha tha...
Jo baagh mein jaa kay
keeron kay sample jama karna pasand karta tha...
Windsor knot
seekhnay kay bajaaye.
Ya yeh seekhna ke khaanay pe kaunsi fork pehle istemaal karni hai.
Haan. Nahin, main kuch aur chaahta tha.
Pata hai?
Main yahan woh aik cheez karnay aaya
jo woh mujhay karnay se nahin rok saktay thay.
Aik scientist banna... buhat azeem scientist banna.
Aur jaisay hee main apnay shobay mein oonchaayi pe aaya,
raaton raat duniya badal gayi.
Meta-humans.
Mujhay tou meta-humans kay baaray mein kuch bhi nahin pata.
Mujhay nahin pata woh kaisay baat kartay hain, kaisay chaltay hain.
Mujhay unko roknay kay baaray mein
tou bilkul kuch nahin pata, tou... main bekaar hogaya.
Main samajhta hoon ke main iss hee bala se bhaag raha hoon ab,
aisay kamzor mehsoos kar raha hoon.
Haan kabhi kabhi main bhi aisa hee mehsoos karta hoon, Julian.
Main ne bachpan mein apni maa ko kho diya tha.
Haal hi mein apnay baap ko khoya hai.
Yeh aik daraaoni duniya hai. Loug mar jaatay hain.
Bharosay toot jaatay hain. Cheezen badal jaati hain.
Lekin tabdeeli aik achi cheez bhi hosakti hai.
Woh naye tajurbay, naye mauqay, naye log laa sakti hai,
Tum unkay saath aik mutawaqqa dushman ya aik naye dost ki tarah bartaao karsakte ho
Bas bharosa rakho ke sab theek hojaayega.
Haan, shayad tum sahih ho.
Ruk jaao.
Tum reh saktay ho.
Main Flash kay baaray mein ghalat tha,
tou main tumhaaray baaray mein bhi ghalat hosakta hoon.
Shab bakhair dost.
Julian?
Kuch peene chalna hai?
Haan. Haan zaroor.
Chalo. Chaltay hain phir.
Caitlin, main woh data dekh rahi thi jo hum ne jama kiya tha
aur mujhay kuch tashweeshnaak nataaej milay hain.
Tumhaaray jism ki chemistry kuch is tarah badal rahi hai
jo mujhay poori tarah samajh nahin aaraha lekin aik baat saaf hai.
Is taaqat ko tum jitna zyaada istemaal karogi
usko palatna utna hi zyaada mushkil hota jaayega.
Muaaf karna meri jaan, lekin meri baat suno.
Tum is taaqat ko bilkul istemaal nahin karna, chaahay kuch bhi hojaaye.